تا ئێستا كهیسی بێسهروشوێنانی ههرێم یهكلایی نهبووهتهوه
کوردستان
بینراو 54
پێش 4 هەفتە
ئهمڕۆ ٢٩ی ئاب رۆژی جیهانی بێسهروشوێنانه،
بههۆی جهنگه بهردهوامهكانهوه له عێراق و ههرێمی كوردستان ژمارهیهكی
زۆر بێسهروشوێن چارهنووسیان نادیاره و تا ئێستا كهسوكارییان ئومێدی گهڕانهوهیان
ماوه.
محهمهد گۆمهشینی وتهبێژی دهستهی مافی
مرۆڤ به تۆڕی میدیایی بینهری راگهیاند، ئهمڕۆ هیچ چالاكییهك لهوبارهیهوه
بهڕێوهنهچوو چونكه كهسوكاری بێسهروشوێنان چاوهڕێی وهڵامی حكومهت و وهزارهتی
ناوخۆن بۆ یهكلابوونهوهی چارهنووسی ئهو ئهندامانهی خێزانهكهیان كه بێ سهروشوێنن.
وتیشی، له ههرێمی كوردستان بههۆی شهڕی
ئێران و عێراق و شهڕی ناوخۆ و شهڕی داعش ژمارهیهكی بهرچاو بێسهروشوێن ههیه
و كهسوكاریان تا ئێستا ئامادهنین وهفاتنامهیان به دهربكهن بههۆی ئهوهی
دهیانهوێت چارهنووسی ئهو ئهندامانهی خێزانهكهیان كه بێسهروشوێنن یهكلایی ببێتهوه.
روونیشیكردهوه،
ئهوهی لای حكومهتی ههرێم قورسه دیاریكردنی بێسهروشوێنانی شهڕی ناوخۆیه و
كارێكی قورسه به كهسوكاریان رابگهیهنێنن كهسهكانتان له ژیاندا نهماوه.
لهكۆتایی وتهكانیشیدا
وتهبێژی دهستهی مافی مرۆڤ وتی، له پێشتردا ئهو كهیسه درا به پهرلهمان و
وهزارهتی ناوخۆ بهڵام له ئێستادا هیچ بهدواداچوونێكی لهبارهوه نهكراوه.